ai4bharat/Pralekha huggingface dataset:
سائنس اور ٹیکنالوجی کی وزارت
لاک ڈاؤن کے دوران، ایس سی ٹی آئی ایم ایس ٹی نے تحقیق و ترقیات، ٹیکنالوجیوں اور مصنوعات کی مدد سے کووڈ-19 وبائی مرض سے نمٹنے کےلئے تیاری کی
نئی دہلی، 29اپریل2020،سائنس اور ٹیکنالوجی کےمحکمے، حکومت ہند کے تحت سِری چترا ترونال انسٹی ٹیوٹ فار میڈیکل سائنسز اینڈ ٹیکنالوجی ، ایک قومی اہمیت کا حامل ادارہ ہے اور یہ ادارہ اپنی تحقیقاتی ، ٹیکنالوجی پر مبنی نیز اختراعی صلاحیتوں کے ساتھ کووڈ-19 کے خلاف بھارت کی نبردآزمائی کی اس مشکل گھڑی میں پوری طرح سے کمر بستہ ہے۔
اگرچہ اس ادارے کو اُس وقت اپنے ایک رکن کو قرنطائن میں بھیجنا پڑا، جب ایک غیر ملک سے لوٹے ہوئے ڈاکٹر کو کووڈ-19 پازٹیو شناخت کیا گیا اور یہ کام ملک گیر لاک ڈاؤن سے بہت پہلے ہوا تھا۔ ایس سی ٹی آئی ایم ایس ٹی، نے اس موقع پر اپنی پوری ذمہ داری کا ثبوت دیتے ہوئے اپنی جانب سے متعدد ایسی ٹیکنالوجیاں اور مصنوعات پیش کی ہیں، جو اس وبائی مرض سے نمٹنے میں معاون ثابت ہو سکتی ہیں۔ کووڈ-19 سے نمٹنے کےلئے اس ادارے نے پہلے قدم کے طور پر ایک تشخیصی کٹ تیار کی اور یہ کٹ 3ہفتوں کےاندر تیار ہو گئی، جو ریپڈ ٹسٹنگ کی فوری ضرورت کی تکمیل کر سکتی ہے۔
دوسرا قدم تحقیق اور ترقیات کے تحت یو وی پر مبنی فیس ماسک ٹھکانے لگانےکے ڈبے کی تیاری کے طور پر تھا، جسے صحتی کارکنان اسپتالوں میں عوامی مقامات پر استعمال کئے گئے فیس ماسک کو چھوت سے مبرا بنانےکے لئے بروئے کار لا سکتے ہیں۔ ان میں سرپر پہنا جانے والا کوور اور فیس کو بچانے والا کوور بھی شامل ہے۔ انسانی جسم سے خارج ہونے والی تنفس کی رطوبت اور ریزش کو محفوظ طریقےسے چھوت والے حصوں سے نکالنے کے لئے اور کووڈ-19 کے مریضوں کی جانچ کےلئے اسے پہلی رکاوٹ یا حد بندی کے مرحلے پر بھی استعمال میں لایا جا سکتا ہے۔
مذکورہ تشخیصی کٹ جو 10منٹ کے اندر کووڈ-19 کی جانچ کر سکتا ہے اور سویب سے لے کر آرٹی-لیمپ ڈٹیکشن کا وقت محض دو گھنٹے سے کم کا ہے، یہ تشخیصی کِٹ دنیا کا نایاب ترین کٹ ہوگا۔ مجموعی طور پر 302نمونے ایک بیچ میں ایک مشین کے تحت زیر جانچ لائے جا سکتے ہیں اور وہ بھی بہت کم لاگت پر جانچ میں معاون ہوں گے۔
چترا یو وی پر مبنی فیس ماسک ڈسپوزل بن ، استعمال کئے گئے فیس ماسک کو جراثیم سے مبرا بنا سکتا ہےا ور اس طریقے سے چھوت کے چین یا سلسلے کو خصوصاً اسپتالوں میں توڑ سکتا ہے۔ اس جانچ کٹ کی تیاری کےلئے ضروری تکنیکی جانکاری ایچ ایم ٹی میشن ٹولس ، ایرنا کولم، کیرالہ کو منتقل کر دی گئی ہے۔ ا ز حد تیزی سے جذب کرنے والے مواد سے تیار چترا ایکری لوزورب رطوبت کو ٹھوس شکل دینے والا نظام اسپتال کے عملے کو لاحق خطرات کو کم سے کم کر دیتا ہے۔
۔۔۔۔۔۔۔۔۔۔۔
م ن۔ک ا۔
U- 2120
(
ماحولیات، جنگلات اور موسمیاتی تبدیلی کی وزارت
ٹائیگر ریزروس میں ای- نگرانی نظاموں کی تنصیب
کوربٹ ٹائیگر ریزروس ، کازی رنگا ٹائیگر ریزروس  اور رتنا پانی وائلڈ لائف سینگچری ، بھوپال  میں ای- نگرانی نظام قائم کیا گیا ہے۔ اس کی مالی معاونت مرکز کے زیر سرپرستی جاری ، پروجیکٹ ٹائیگر کی اسکیم  اور ٹائیگر کے تحفظ کی قومی اتھارٹی کو گرانٹس - اِن – ایڈ  سے کی گئی ہے۔
ای-نگرانی کے قیام میں، ریاستوں سے جائے موقع کی خصوصی ضرورت پر مبنی تجاویز سے متعلق مرکزی حکومت کے ذریعہ مدد کی گئی ہے۔ مرکز کے زیر سرپرستی جاری ، پروجیکٹ ٹائیگر کی اسکیم  اور ٹائیگر کے تحفظ کی قومی اتھارٹی کو گرانٹس - اِن – ایڈ  کے تحت کوربٹ ٹائیگر پارک، کازی رنگا ٹائیگر ریزروس اور رتنا پانی وائلڈ لائف سینگچری کو فراہم کردہ مالی امداد کی تفصیلات درج ذیل دی گئی ہے:

|
|
نمبر شمار
|
|
ٹائیگر ریزرو / وائلڈ لائف سینگچری کا نام
|
|
مرکزی حصہ
سی ایس ایس- پی ٹی
|
|
ریاستی حصہ
سی ایس ایس- پی ٹی
|
|
این ٹی سی اے کو گرانٹ-ان-ایڈ
|
|

|
|
کوربٹ ٹائیگر ریزرو
|
|
241.47
|
|
26.83
|
|
372.19
|
|

|
|
کازی رنگا ٹائیگر ریزرو
|
|
263.09
|
|
7.01
|
|
0.00
|
|

|
|
رتنا پانی وائلڈ لائف سینگچری
|
|
0.00
|
|
0.00
|
|
133.04
یہ معلومات ماحولیات، جنگلات اور آب وہوا کی تبدیلی کے وزیر مملکت جناب اشونی کمار چوبے نے آج راجیہ سبھا میں ایک تحریری جواب میں فراہم کیں۔
۔۔۔۔۔۔۔۔۔۔۔۔۔۔۔۔۔۔

U-9426
(Visitor Counter : 57
پیٹرولیم اور قدرتی گیس کی وزارت
بھارت اُبھرتی ہوئی معیشتوں کے لئے ایک رول ماڈل بنتا جارہا ہے:دھرمیندر پردھان
پیٹرولیم اور قدرتی گیس اور اسٹیل کے مرکزی وزیر جناب دھرمیندر پردھان نے ملک کے تمام شہریوں سے اپیل کی ہے کہ وہ ایک خوشحال اور خود کفیل بھارت بنانے کے لئے اپنا تعاون دیں۔ آج پی ایچ ڈی سی سی آئی کے ذریعے ‘‘آتم نر بھر بھارت کی تعمیر’’کے موضوع پر ایک ویب کانفرنس سے خطاب کرتے ہوئے انہوں نے وزیر اعظم کے وژن آتم نر بھر بھارت اور بھارت کو مینوفیکچرنگ کےایک عالمی مرکز میں تبدیل کرنے میں اس کے رول پر اپنے خیالات کا اظہار کرتے ہوئے کہا کہ اس سے نہ صرف اپنی ضرورتیں ، بلکہ دنیا کی ضرورتیں پوری ہوں گی۔
جناب پردھان نے کہا کہ آج بھارت اُبھرتی ہوئی معیشتوں کے لئے ایک رول ماڈل بنتا جارہا ہے۔انہوں نے مزید کہا کہ ہماری توجہ سماج میں آخری شخص تک کی خدمت کرنا اور حقیقی طورپر آتم نر بھر بھارت کا ہدف حاصل کرنا ہے۔بھارت قدرتی وسائل سے مالا مال ہے، اس کے پاس زیادہ آبادی کا فائدہ ہے، وسیع طورپر بندرگاہیں دستیاب ہیں ، جو کاروبار اور صنعتوں کا ایک سازگار ماحول فراہم کرتی ہیں۔ہم اکیسویں صدی کا بھارت تعمیر کرنے کے لئے کام کررہے ہیں، جو نہ صرف اپنی ضروریات ، بلکہ دنیا کی ضروریات کو بھی پورا کرنے کے قابل ہو۔
وزیر موصوف نے کہا کہ مہاتما گاندھی کی سودیسی تحریک اور ڈانڈی مارچ آتم نر بھر بھارت کی ایک واضح مثال ہے، جو آتم نربھرتا کے فلسفے کو آگے بڑھانے کی قوت ہے اور یہ ایک زیادہ لچکدار اور خود کفیل بھارت تعمیر کرنے کی بنیاد ہے۔انہوں نے کہا کہ کورونا بحران نے ملک کے شہریوں کے جذبے کو ختم نہیں کیا ہے اور ملک کی معیشت بحالی کے راستے پر ہے۔ انہوں نے کہا کہ پچھلے مہینے جی ایس ٹی کی وصولی پچھلے سال کی اسی مدت کے دوران ہوئی وصولی سے 4 فیصد زیادہ ہے، ریلوے کے کرایے میں 15 فیصد کا ا ضافہ ہوا ہے اور برآمدات میں 5 فیصد کا اضافہ درج کیا گیا ہے۔ پیٹرول اور ڈیزل کی فروخت بھی معمول کی سطح پر پہنچ گئی ہے۔
وزیر موصوف نے کہا کہ حکومت بھارت کو مینوفیکچرنگ کا ایک مرکز بنانے اورعلم پر مبنی معیشت کی جانب بڑھنے کے لئے کام کررہی ہے ۔ انہوں نے اس بات کا اعادہ کیا کہ حکومت کا کاروبار کرنے سے کوئی تعلق نہیں ہے اور اسے صرف عوام کی بہبود پر توجہ مرکوز کرنی چاہئے۔انہوں نے کہا کہ اس سلسلے میں حکومت نے شفاف ضابطے اپنا کر ، بدعنوانی ختم کرکے دولت پیدا کرنے والوں کے احترام کے ساتھ کاروبار میں آسانی کے لئے اقدامات کئے ہیں۔پیٹرولیم اور قدرتی گیس کے سیکٹر میں کئے گئے اقدامات کے بارے میں انہوں نے کہا کہ ایل پی جی کے کنکشن 95 فیصد آبادی تک پہنچ گئے ہیں، جس میں 8 کروڑ سے زیادہ غریب کنبے بھی شامل ہیں۔اس سال اپریل میں بی ایس-6معیار کا ایندھن متعارف کرایا گیا ہے، توانائی کے لئے انصاف کو یقینی بنایا جارہا ہے۔ وزیر موصوف نے کہا کہ اسٹیل کاسیکٹر بھی ملک کی برآمدات میں اضافے کے لئے تعاون کررہا ہے۔
کامرس اور صنعت کی وزارتہ
تجارت و صنعت کے مرکزی وزیر پیوش گوئل نے منی پور کی صنعتی اکائیوں کو ریاست کی نمو کی داستان کو مزید آگے لے جانے کی یقین دہانی کرائی
نئی دہلی، 21 نومبر 2021:
تجارت و صنعت، صارفین کے امور، خوراک اور عوامی نظام تقسیم اور کپڑے کی صنعت کے مرکزی وزیر پیوش گوئل نے سنیچر کے روز منی پور کی صنعتی اکائیوں کو ریاست کی نمو کی داستان کو آگے بڑھانے کی یقین دہانی کرائی۔
سنیچر کی رات امپھال میں ، ریاست کی مختلف صنعتی تنظیموں، کاروبار اور تجارت سے وابستہ نمائندوں سے بات چیت کے دوران، مرکزی وزیر نے کہا کہ بھارت کی نمو کی داستان منی پور کی نمو کی داستان کے بغیر نامکمل ہے۔ انہوں نے کہا کہ مرکز اس دور دراز کے علاقے میں صنعت، تجارت اور کاروبار میں ترقی کی راہ میں موجود چنوتیوں کے بارے میں باخبر ہے۔
مرکزی وزیر نے مزید کہا کہ اس خطے میں صنعت، تجارت اور کاروبار کو فروغ دینے کے لیے متعدد کوششوں کے ساتھ ساتھ خصوصی ڈھانچہ جاتی ترقیاتی پروجیکٹس شروع کیے گئے ہیں جن میں شمال مشرقی صنعتی ترقیاتی اسکیم اور مربوط ترقیاتی اور صنعتی پروجیکٹوں کی منظوری جیسے اقدامات بھی شامل ہیں۔ تاہم انہوں نے کہا کہ اشتراک اور مسابقت کا جذبہ خطے میں صنعت ، کاروبار اور تجارت کی مزید ترقی کے لیے لازمی ہے۔انہوں نے صنعتی اکائیوں سے صنعت اور تجارت کو فروغ دینے کے ساتھ ساتھ تکنالوجی اور مشترکہ پلیٹ فارم ساجھا کرنے کے لیے ، کوآپریٹیو وینچرز اور اسٹارٹ اپس شروع کرنے کی اپیل کی تاکہ کوششوں کے بہتر نتائج برآمد ہوں۔
انہوں نے کہا کہ شمال مشرقی ریاستوں کو اپنی خود کی شناخت برقرار رکھنے کے لیے مدد کی جائے گی اور انہیں ہر مسئلے کے حل کے لیے دہلی یا کولکاتہ کی جانب رخ کرنے کی ضرورت نہیں پیش آئے گی۔ انہوں نے مزید کہا کہ ان کی وزارت کے ذریعہ ہر چیز کو آن لائن کیے جانے کی کوششوں کا مقصد مکمل طور پر شفافیت لانے کے ساتھ ساتھ چیزوں کو مادی شکل دینا بھی ہے۔ مرکزی وزیر نے اس امر کی بھی یقین دہانی کرائی کہ ان کی وزارت ہر ممکنہ کوشش کرے گی کہ منی پور کو مفت تجارت معاہدے کا مکمل فائدہ حاصل ہو کیونکہ یہ ریاست میانمار اور آسیان ممالک کے لیے گیٹ وے کی حیثیت رکھتی ہے۔
منی پور کے تجارت و صنعت کے وزیر تھونگم بسواجیت سنگھ، کپڑے کی صنعت کی وزارت کے سکریٹری، حکومت ہند اوپیندر پرساد سنگھ، اسٹیٹ چیف سکریٹری ڈاکٹر راجیش کمار اور ریاست کے تجارت و صنعت محکمہ کے سینئرافسران نے بھی بات چیت کے اس سیشن میں شرکت کی۔
بات چیت کے دوران، ریاست کی صنعتی یونینوں - منی پور چیمبر آف کامرس اینڈ انڈسٹری، انڈو۔میانمار بارڈر ٹریڈرس یونین، آل منی پور اینٹرپرونورس ایسوسی ایشن، بزنس ایکسلنس گروپ، منی پور پاور ڈیولپمنٹ ایسو سی ایشن،منی پور ہینڈلوم اینڈ ہینڈی کرافٹ اینٹروپرونورس آرٹیسن ڈیولپمنٹ سوسائٹی اور آرگنائزیشن فار ڈیولپمنٹ آف اکنامک اینڈ سیلف ہیلپ ، کے نمائندوں نے مختصر پرزنٹیشن کے ساتھ موزیر موصوف کی توجہ سرحدی ریاست میں صنعت، کاروبار اور تجارت کی نمو کے لیے ترقی کے مواقع پیدا کرنے کی جانب مبذول کرائی۔
اس میٹنگ کے دوران انہوں نے ٹرانزٹ ڈیوٹی سسٹم کے تعارف کی ضرورت، ویزا فیس میں تخفیف، امپھال میں کاروبار سے متعلق دفاتر جیسے ڈی جی ایف ٹی، ایف آئی ای او، ای ایکس آئی ایم بینک، آر بی آئی ایف او آر ایک ایکس سیلس کھولنے ، ملٹی ماڈل لاجسٹکس پارک کی ترقی، برآمداتی اور درآمداتی کاروباریوں کے لیے ٹرانسپورٹ سبسڈی، کولڈ اسٹوریج اور کسٹم آفس وغیرہ جیسی سہولتوں کے ساتھ امپھال ہوائی اڈے کی تجدید کاری، وغیرہ سے متعلق مسائل پر بھی بات چیت کی ۔
وزارت ماہی پروری، مویشی پروری و ڈیری
میگھالیہ کے وزیراعلیٰ کونراڈ سنگما نے نئی دہلی میں ماہی گیری ، مویشی پروری اور ڈیری کے مرکزی وزیر جناب گری راج سنگھ سے ملاقات کی
نئی دہلی،20؍اگست،میگھالیہ کے وزیراعلیٰ جناب کونراڈ سنگما نے آج نئی دہلی میں ماہی گیری ، مویشی پروری اور ڈیری کے مرکزی وزیر گری راج سنگھ سے ملاقات کی اور ریاست میں مویشی پروری سے متعلق مختلف امور پر تبادلہ خیال کیا۔ تبادلہ خیال کا خاص موضوع خنزیر کے فروغ کا پرجیکٹ تھا، جسے ریاستی حکومت کے ساتھ ساتھ نیشنل کو آپریٹو ڈیولپمنٹ کارپوریشن کی مدد سے میگھالیہ میں شروع کیا جائے گا۔ خنزیر کے فروغ کا مجوزہ پروجیکٹ پورے شمال مشرقی خطے میں خنزیر کے گوشت کی دستیابی میں اضافہ کرے گا اور اس کی بر آمدات کو بھی فروغ دے جس سے خطے کے عوام کے لئے روزی کے مواقع پیدا ہوں گے۔ یہ پروجیکٹ دیہی علاقے کے لوگوں میں خنزیر کی بہتر نسل کے ذریعے خنزیر کی فارمنگ کو اپنانے کے بارے میں بیداری بھی پیدا کرے گا ۔
مرکزی وزیر نے میگھالیہ کے وزیراعلیٰ کے ساتھ ریاست میں ماہی پروری کو ترقی دینے کے امکانات پر بھی تبادلہ خیال کیا اور انہوں نے اس سلسلے میں وزیراعلیٰ کو ہر قسم کی ممکن امداد فراہم کرنے کا یقین دلایا۔
۰۰۰۰۰۰۰۰

U-3789
(Visitor Counter : 92
وزارت دفاع
سی او ای۔ایس یو آر وی ای آئی زمینی سروے کے لیے ڈرون امیجز کو معیاری بناتا ہے
وزارت دفاع کے سینٹر آف ایکسیلنس–سیٹلائٹ اور بغیر پائلٹ کے ریموٹ وہیکل انیشی ایٹو نے تکنیکی معیارات طے کرتے ہوئے ایک مسودہ تصور کاغذ شائع کیا ہے جو تصویر یا شبیہ کا اندازہ لگانے کے لیے اور ڈرون سروے آؤٹ پٹ کےحوالہ معیار کے طور پر کام کر سکتا ہے۔ سی او ای-ایس یو آر وی ای آئی نے زمینی سروے کے مقصد کے لیے ڈرون امیجز کے آؤٹ پٹ کے معیار کا جائزہ لینے، یکساں معیارات قائم کرنے کے لیے اس سلسلے میں اسٹیک ہولڈرز سے تبصرے طلب کیے ہیں۔
یاد رہے کہ اس وقت زمینی سروے کے مقصد کے لیے ڈرون کے استعمال سے حاصل کی گئی تصاویر کی جانچ کے لیے کوئی یکساں معیارات موجود نہیں ہیں۔ یہ ڈرون امیجری آؤٹ پٹ پر پوسٹ پروسیسنگ تجزیہ کرنے میں ایک چیلنج پیش کرتا ہے، اے آئی اور ایم ایل ٹولز کا استعمال کرتے ہوئے ڈرون ڈیٹا سے متعلقہ معلومات نکالنے کی صلاحیت کو محدود کرتا ہے۔
سی او ای۔ایس یو آر وی ای آئی نے اپنے علمی شراکت داروں کے ساتھ مل کر ڈرون سروے آؤٹ پٹ کے لیے مسودہ کے معیارات تیار کرنے میں پیش قدمی کی ہے، اور ڈرون کمیونٹی اور دیگر اسٹیک ہولڈرز کے ساتھ آراء اور وسیع تر مشاورت کے لیے اسے شائع کیا ہے۔ ڈرافٹ اسٹینڈرڈز ڈرون آؤٹ پٹ کے معیار کا اندازہ کرنے کے لیے 19 پیرامیٹرز اور تصویر کے معیار کا اندازہ لگانے کے لیے 8 ایکسٹینشن میٹرکس/تکنیک تجویز کرتے ہیں، اس کے علاوہ ادب سے نمونہ بینچ مارکنگ کی نشاندہی کرتے ہیں۔
نائب صدر جمہوریہ ہند کا سکریٹریٹ
اکیسویں صدی کی روزگار مارکٹ کا سامنا کرنے کیلئے نوجوانوں کو ہنرمندی اور معلومات دی جائے:نائب صدر جمہوریہ
تیز رفتار اقتصادی ترقی کی غرض سے ملک کے لئے ہنرمند محنت کش افراد لازمی ہیں
انہوں نے موجودہ اور نووارد محنت کش طبقے کی ہنرمندی کی غرض سے بنیادی ڈھانچے کی تعمیر کیلئے صنعتی اداروں کی مدد چاہی ہے
انہوں نے نوجوانوں نے ہنرمندی اور چھوٹی صنعتوں کو فروغ دینے کیلئے اعلیٰ تعلیمی اداروں سے کہا ہے
انہوں نے آندھراپردیش کے ہنرمندی کے فروغ کے ریاستی کارپوریشن  کے ذریعے لگائی گئی ایک نمائش کا افتتاح کیا
نئیدہلی۔27؍اگست۔نائب صدر جمہوریہ ہند جناب ایم وینکیانائیڈو نے نوجوانوں کو ہنرمندی اور معلومات سے آراستہ کرنے کیلئے کہا ہے جس کی، اکیسویں صدی کی روزگار مارکٹ کا کامیابی کے ساتھ سامنا کرنے کیلئے ضرورت ہے۔ انہوں نے زور دیکر کہا ہے کہ تیز رفتار معاشی ترقی کی غرض سے ملک کے لئے ہنرمند محنت کش افراد لازمی ہیں۔
آندھراپردیش کے شہر وجے واڑہ میں سورن بھارت ٹرسٹ کے کیمپس میں آندھرا پردیش کے ہنرمندی کے فروغ سے متعلق کارپوریشن  کی طرف سے لگائی گئی ایک نمائش کا افتتاح کرنے کے بعد جناب نائیڈو نے کہا کہ یہی وقت ہے کہ بھارت اپنے نوجوانوں کو ہنرمند بناکر اپنی آبادی کے فائدے حاصل کرسکتا ہے۔
اس بات کی طرف اشارہ کرتے ہوئے کہ سماج کے مختلف طبقوں میں ہنرمندی وراثت میں چلی آرہی ہے ، جناب نائیڈو نے کہا کہ نوجوانوں کو تیزی سے بدلتی ہوئی ٹیکنالوجی کے منظرنامے کے مطابق تربیت دیے جانے اور ہنرمند بنائے جانے کی ضرورت ہے۔
بھارت چونکہ آنے والے برسوں میں تیسری سب سے بڑی معیشت بننے کی طرف گامزن ہے ، انہوں نے کہا کہ حکومت اور سی آئی آئی ، فکی ، ایسوچیم جیسے مختلف صنعتی اداروں کو موجودہ اور نووارد محنت کش طبقے کو ہنرمند بنانے کیلئے بنیادی ڈھانچہ تشکیل دینا ہوگا۔
نائب صدر جمہوریہ نے ، نوجوان اور طلباء ہنرمند بند سکیں، اس کے لئے مساویانہ ترقی اور روزگار کے موقع پیدا کرنے کو یقینی بناکر شہری، دیہی فرق کو کم کرنے کی غرض سے اقدامات کرنے کیلئے بھی کہا ۔
یہ اظہار خیال کرتے ہوئے کہ موجودہ صورتحال میں تبدیلی لانے اور اختراعی مزاج پیدا کرنے کیلئے نوجوانوں کی صلاحیت بروئے کار لانا بہت اہم ہے، جناب نائیڈو نے آگے بڑھنے کیلئے اختراع کی غرض سے ایک سازگا رماحول تیارکرنے کیلئے کہا۔ انہوں نے ایک قومی مشن کے طور پر ہنرمندی کے فروغ کو آگے بڑھانے ، نوجوانوں ، خواتین اور طلباء کو تربیت دینے کیلئے اقدامات بھی تجویز کیے۔
نائب صدر جمہوریہ نے کہا کہ وہ چاہتے ہیں کہ نوجوانوں کو ہنرمند بنائے جانے اور ان میں محنت کا جذبہ پیدا کرنے کیلئے اعلیٰ تعلیمی ادارے آگے آئیں۔ انہوں نے یہ بھی کہا کہ تعلیمی ادارے اور صنعت مل کر کام کریں تاکہ طلباء کو اکیسویں صدی کے روزگار کیلئے درکار ہنرمندی سے ہمکنار کیا جاسکے۔
نائب صدر جمہوریہ نے نمائش دیکھی اور طلباء کی ہنرمندی کو تازہ ترین شکل دینے کے مقصد سے ان کیلئے آندھرا پردیش سرکار کی طرف سے پیش کیے گئے مختلف پروگراموں کی نمائش کرنے والے اسٹالز کا بھی دورہ کیا۔ سورن بھارت ٹرسٹ کے انجینئرنگ کالج اور تربیت یافتہ طلباء کو اسکیموں سے واقف کرایا گیا۔
آندھرا پردیش کے گورنر جناب بسوابھوشن ہری چندن جنہوں نے اس نمائش میں شرکت کی، اے پی ایس ایس ڈی سی کی نمائش کے دورے کے دوران نائب صدر جمہوریہ کے ہمراہ رہے اور بعد میں انہیں سورن بھارت ٹرسٹ کے مختلف تربیتی مراکز کا دورہ بھی کرایا گیا۔
اے پی ایس ایس ڈی سی کے چیئرمین جناب چلّا مدھوسودن ریڈی ، سورن بھارت ٹرسٹ کے چیئرمین جناب کمینینی سری نواس اور دیگر شخصیتیں بھی اس موقع پر موجود تھیں۔
۔۔۔۔۔۔۔۔۔۔۔۔۔۔۔۔۔۔۔۔۔۔
م ن۔ اس۔ع ن
U-3890
(Visitor Counter : 52
امور داخلہ کی وزارت
شہری مہاجرین کی باز آبادکاری کے لئے حکومت کے ذریعہ متعدد اقدامات کئے گئے ہیں:
جی کشن ریڈی
پردھان منتری ترقی پیکج 2015 کے تحت 1080 کروڑ روپے کی لاگت سے ریاستی حکومت نے کشمیری مہاجرین کے لئے 3000 روزگار کےمواقع پیدا کئے ہیں: جی کشن ریڈی
نئی دہلی، 4 مارچ /امور داخلہ کے وزیر مملکت جناب جی کشن ریڈی نے کشمیری مہاجرین کی وطن واپسی سے متعلق ایک سوال کے تحریری جواب میں آج راجیہ سبھا کو بتایا کہ حکومت ہند کی یہ کوشش رہی ہے کہ باز آباکاری کی متعدد سہولیات مہیا کراکر اور وادی کشمیر میں انکی واپسی کے لئے مناسب ماحول بناکر کشمیری مہاجرین کی محفوظ واپسی کو یقینی بنایا جائے۔ ان کوششوں کے مطابق حکومت نے کشمیری مہاجرین کے لئے باز آبادکاری کی درج ذیل اسکیموں کو منظوری دی ہے۔
یہ کوششیں وزیراعظم کے ترقیاتی پیکج -2015  کے تحت کی جارہی ہیں جوحسب ذیل ہیں۔
- کشمیری مہاجرین کے لئے 1080 کروڑ روپے کے خرچ سے سرکاری روزگار 3000 مواقع پیدا کرنا ۔ حکومت جموں کشمیری کے ذریعہ فراہم کرائی معلومات کے مطابق 22 فروری 2020 کو 1781 عہدوں کے معاملے میں انتخابی عمل کا انعقاد کیا گیا اور 604 امیدواروں نے مختلف محکموں میں ذمہ داریاں سنبھال لی ہیں۔ یہ عہدے وزیراعظم کے پیکج 2008 کےتحت منظور شدہ ریاستی حکومت کی 3000 سرکاری ملازمت کے علاوہ ہیں۔ ان میں سے 2905 عہدوں کو پُر کردیا گیا ہے۔
- پی ایم آر پی -2008 کے تحت ملازم 3000 کشمیری مہاجرین اور پی ایم ڈ ی پی -2015 کے تحت مزید تین ہزار مہاجرین کی رہائش کے لئے 920 کروڑ روپے کی لاگت سے 6ہزار ٹرانزٹ رہائش گاہوں کی تعمیر کی گئی ہے۔ 849 فلیٹ رہائش کے لئے دستیاب ہیں جبکہ 560 فلیٹ زیر تعمیر ہیں۔
مذکورہ بالا اقدامات کے علاوہ حکومت ہند جموں میں مقیم اہل کشمیرمہاجرین کو ماہانہ نقد راحت کی ادائیگی کرتی ہے۔ 2014 سے ماہانہ نقد راحت میں دو بار اضافہ کیا گیا ہے جو کہ سال 2015 میں فی کنبہ 6600 سے بڑھ کر دس ہزار روپے اور 2018 میں فی کنبہ 13 ہزار روپے ہوگیا ہے۔ اس کے علاوہ ان کشمیری مہاجرین کو خشک راشن بھی مہیا کرایا جاتا ہے۔
دہلی میں مقیم کشمیری مہاجرین کے معاملے میں حکومت ہند ہر شخص کو 3250 روپے کی ماہانہ نقد راحت مہیا کراتی ہے جس میں قومی خطہ راجدھانی دہلی کی حکومت  پر فی کنبہ ہزا رروپے کا حصہ آتا ہے۔
۔۔۔۔۔۔۔۔۔۔۔
م ن۔ ش س۔ ج۔
U- 1049
(Visitor Counter : 57
یو پی ایس سی
20 جولائی 2020 کو منعقد ہونے والے سول سروسز امتحانات 2019 کے بقیہ امیدواروں کا پرسنیلٹی ٹیسٹ
نئی دہلی، 05جون 2020 / یونین پبلک سروس کمیشن نے کووڈ – 19 کی صورتحال کا جائزہ لینے کے لیے آج ایک خصوصی میٹنگ منعقد کی۔ لاک ڈاؤن کھلنے کے پیش نظر اور مرکزی حکومت اور مختلف ریاستوں کی طرف سے لاک ڈاؤن میں نرمی کیے جانے کے اعلان کے پیش نظر کمیشن نے امتحانات / بھرتی ٹیسٹ کی تاریخیں دوبارہ جاری کرنے کا فیصلہ کیا ہے۔ امتحانات کی نئی تاریخوں کی تفصیلات یو پی ایس سی کی ویب سائٹ پر شائع کر دی گئی ہے۔
کمیشن نے 20 جولائی 2020 سے منعقد ہونے والے سول سروسز امتحان کے بقیہ امیدواروں کے لیے پرسنیلٹی ٹیسٹ کے انعقاد کا فیصلہ کیا ہے۔
ملازمین کے پروویڈینٹ فنڈ کی تنظیم نے ای او / اے او کے عہدوں کے لیے بھرتی ٹیسٹ جو اس سے پہلے 4 اکتوبر 2020 کو ہونا تھا اُسے ملتوی کر دیا گیا ہے۔ اس ٹسٹ کے دوبارہ کرائے جانے کی نئی تاریخ 2021 کے لیے امتحانات / بھرتی ٹسٹ کی تاریخیں جاری کرنے کے وقت کمیشن کی ویب سائٹ پر شائع کر دی جائیں گی۔
۔۔۔۔۔۔۔۔۔۔۔۔۔۔۔۔۔۔
م ن ۔ اس۔ ت ح ۔
2020۔06۔06
U – 3096
(Visitor Counter : 149
کابینہ
کابینہ نے کمپٹیشن کمیشن آف انڈیا اور کمپٹیشن کمیشن آف ماریشس کے درمیان مفاہمت نامے کو منظوری دی
نئی دلّی ،22 دسمبر/ وزیر اعظم جناب نریندر مودی کی صدارت میں مرکزی کابینہ نے کمپٹیشن کمیشن آف انڈیا  اور کمپٹیشن کمیشن آف ماریشس  کے درمیان مسابقتی قانون اور پالیسی میں تعاون کو فروغ دینے کی خاطر ایک مفاہمت نامے پر دستخط کرنے کو منظوری دی ہے ۔
نفاذ کی حکمتِ عملی اور اہداف
مفاہمت نامے کا مقصد مسابقتی قانون اور پالیسی میں معلومات میں تبادلے ، بہترین طریقۂ کار میں ساجھیداری اور صلاحیت سازی کے اقدامات کے ذریعے تعاون کو فروغ دینا اور مستحکم کرنا ہے ۔ اس کا مقصد تکنیکی تعاون ، تجربات میں ساجھیداری اور نفاذ میں تعاون میں باہمی تعاون کو فروغ دینا ہے ۔ اس کے نتیجے میں صارفین کو بڑے پیمانے پر فائدہ ہو گا اور صارفین میں شمولیت میں اضافہ ہو گا ۔
اثرات :
سی سی آئی اور سی سی ایم کے درمیان مفاہمت نامے سے امید ہے :
- غیر مسابقتی رکاوٹوں سے نمٹا جا سکے گا ، جس سے بین الاقوامی تجارت پر اثر پڑتا ہے ۔
- سی سی آئی کے ذریعے کمپٹیشن ایکٹ – 2002 کے نفاذ میں بہتری آئے گی ۔
- مسابقتی پالیسی کی فہم میں فروغ ملے گا ۔
- صلاحیت سازی میں اضافہ ہو گا ۔
- سفارتی فوائد حاصل ہوں گے ۔
اس مفاہمت نامے سے بھارت میں کارپوریٹ امور کی وزارت کے تحت سی سی آئی اور ماریشس میں سی سی ایم کو زیادہ فائدہ حاصل ہو گا ۔
پس منظر :
کمپٹیشن ایکٹ – 2002 کی دفعہ 18 ، سی سی آئی کو اپنے فرائض کی انجام دہی یا قانون کے تحت کارروائیاں انجام دینے کی خاطر کسی بھی ایجنسی یا کسی بیرونی ملک کی ایجنسی کے ساتھ کوئی مفاہمت نامہ یا بندوبست کرنے کی اجازت دیتی ہے ۔
۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔

U. No. 14690
(
سٹرک ٹرانسپورٹ اور شاہراہوں کی وزارت
پہاڑی ریاستوں میں شاہراہوں کی تعمیر / اپ گریڈیشن
نئی دہلی،یکم دسمبر، 2021/سڑک ٹرانسپورٹ و شاہراہوں کے مرکزی وزیر جناب نتن گڈکری نے راجیہ سبھا میں آج ایک تحریری جواب میں بتایا۔ پچھلے پانچ سال میں ، پہاڑی اور سرحدی علاقوں میں 70733 کروڑ روپے کے اخراجات کے ساتھ 4358 کلومیٹر قومی شاہراہ  کی تعمیر کی گئی ہے۔
پہاڑی ریاستوں اور سرحدی علاقوں میں قومی شاہراہوں کی ترقی کے بہت سے جاری کام مندرجہ ذیل ضمیمے میں دیئے گئے ہیں۔ ان کاموں کی تکمیل کا نشانہ 2021 اور 2023 کے درمیان مقرر کیا گیا ہے ۔ یہ نشانہ ان کاموں کی پیش رفت کی صورت حال کی بنیاد پر مقرر کیا گیا ہے۔
ضمیمہ
پہاڑی اور سرحدی ریاستوں میں قومی شاہراہوں کی ترقی کے لیے جاری کاموں کی تفصیلات :
|
|
نمبر شمار
|
|
ریاست / مرکز کے زیر انتظام علاقے کا نام
|
|
جاری کاموں کی تعداد
|
|
1
|
|
جموں و کشمیر
|
|
34
|
|
2
|
|
ہماچل پردیش
|
|
41
|
|
3
|
|
اتراکھنڈ
|
|
83
|
|
4
|
|
آسام
|
|
51
|
|
5
|
|
منی پور
|
|
31
|
|
6
|
|
میگھالیہ
|
|
22
|
|
7
|
|
میزورم
|
|
22
|
|
8
|
|
ناگالینڈ
|
|
44
|
|
9
|
|
اروناچل پردیش
|
|
47
|
|
10
|
|
تری پورہ
|
|
22
|
|
11
|
|
سکم
|
|
29
|
|
12
|
|
مغربی بنگال
|
|
53
|
|
13
|
|
لداخ
|
|
2
۔۔۔
ش ح ۔ اس۔ ت ح ۔
U –13577
(Visitor Counter : 86
صحت اور خاندانی بہبود کی وزارت
ہندوستان نےچھٹویں سپلائز سائیکل کے لئے ایڈز ، ٹی بی اور ملیریا کے واسطے عالمی فنڈ کو 22 ملین امریکی ڈالر دینے کے عطیے کا اعلان کیاہے
ہندوستان نے ایچ آئی وی ایڈز، ٹی بی اور ملیریا کو ختم کرنے کے لئے مضبوط سیاسی قیادت اور عزم کا اظہار کیا ہے
نئی دہلی03؍ستمبر2019:وزیر اعظم جناب نریندرمودی کی زبردست، بصیرت کی حامل اور عمدہ قیادت کے تحت ہندوستان نے چھٹویں سپلائز سائیکل کے لیے ایڈز ، ٹی بی اور ملیریا کے واسطے عالمی فنڈ کو 22ملین امریکی ڈالر دینے کے عطیے کا اعلان کیا ہے۔اس سے پہلے پانچویں سپلائز سائیکل کے مقابلے چھٹویں سپلائی سائیکل میں یہ رقم دس فیصد زیادہ ہے، جو ہندوستان کی طرف سے دیج جانی ہے۔
صحت اور خاندانی فلاح و بہبود کے مرکزی وزیر ڈاکٹر ہرش وردھن نے کہا کہ ہندوستان ایڈز ، ٹی بی اور ملیریا کو جڑ سے ختم کرنے کے لئے عالمی فنڈ کے ساتھ اپنی طویل شراکت داری اور اپنے عزم کے تئیں پوری طرح سے قائم ہے۔انہوں نے کہا کہ ہندوستان کا عالمی فنڈ کے لئے عہد مضبوط سیاسی قیادت کو پوری طرح ظاہر کرتا ہے، تاکہ سب کے لئے ہمہ گیر صحت حاصل کی جاسکے اور ان تین بیماریوں سے لڑنے میں سبھی کے ساتھ مل کر کام کرنے کے اس کے مضبوط عزم کو بھی ظاہر کرتا ہے۔
ڈاکٹر ہرش وردھن نے اس بات کو اجاگر کیا کہ ہندوستان ایسا پہلا عمل درآمد کرنے والا ملک تھا، جس نے عالمی فنڈ کے حصول میں نمایا ں رول ادا کیااور اب وہ جی20، برکس اور نافذ کرنے والے ملکوں میں ایسا پہلا ملک بن گیا ہے، جس نے چھٹی ری پلینش منٹ کانفرنس کے عہد کا اعلان کیا اور اس مقصد کے لئے دیگر عطیہ دینے والے ملکوں کے سامنے مثال پیش کی۔انہوں نے کہا کہ ہم ٹی بی ، ایچ آئی اور ملیریا کو جڑ سے ختم کرنے کے لئے اپنے مقاصد کو مکمل کرنے کےلئے اپنی کوششوں کے سلسلے میں مناسب مالی امداد کررہے ہیں اور ہمارے جاری عہد کے ساتھ ہندوستان عالمی فنڈ کی کوششوں کو آگے بڑھانے کی سمت ایک قدم اور قریب آگیا ہے۔ اس قدم سے صحت کا نظام مستحکم ہوگا اور دنیا میں 16ملین سے زیادہ لوگوں کی جان بچائی جاسکے گی۔
ہندوستان اور عالمی فنڈ کے درمیان شراکت داری
ہندوستان 2002ء کے بعد سے ایک وصول کرنے والے کے طورپر اور ایک عطیہ دینے والے کے طورپر عالمی فنڈ کے ساتھ ٹھوس شراکت داری کرر ہا ہے۔یہ 2.0ارب امریکی ڈالر کی سرمایہ کاری کے ساتھ عالمی فنڈ کے تعاون سے اب تک ایچ آئی وی ایڈز، ٹی بی اور ملیریا کو کم کرنے سے متعلق نشانے کے حصول میں خاطر خواہ امداد کی گئی ہے اور ان تینوں بیماریوں کے خلاف ہماری جنگ کو آگے بڑھانے میں مدد ملی ہے۔موجودہ فنڈ کو فراہم کئے جانے کے سلسلے میں عالمی فنڈ نے ہندوستان کے لئے 500 ملین امریکی ڈالر مختص کئے ہیں، جبکہ ایک عطیہ دینے والے کے طورپر ہندوستان نے 2019ء تک 46.5ملین امریکی ڈالر کا عطیہ دیا ہے۔ساتھ ہی اس میں پانچویں سپلائز سائیکل کےلئے 20 ملین امریکی ڈالر بھی شامل ہے۔
وزارت خزانہ
این آئی آئی ایف نے ، بندرگاہوں اور لاجسٹکس، قابل تجدید توانائی، شاہراہوں، ڈیجیٹل بنیادی ڈھانچہ، صحت دیکھ بھال اور مینو فیکچرنگ کے علاوہ دیگر کا احاطہ کرنے والی 16 کمپنیوں میں فنڈ کی سرمایہ کاری کا انتظام کیا
سرمایہ کاری اور بنیادی ڈھانچے کا قومی فنڈ  کا قیام، حکومت ہند، عالمی سرمایہ کاروں، کثیر جہتی ترقیاتی بینکوں  اور دیسی مالیاتی اداروں کے درمیان اشتراکی سرمایہ کاری کے پلیٹ فارم کے طور پر کیا گیا ہے۔ یہ معلومات خزانے کے وزیر مملکت ڈاکٹر بھاگوت کسن راؤ کراڑ نے آج لوک سبھا میں ایک سوا ل کے تحریری جواب میں فراہم کی۔
مزید معلومات فراہم کرتے ہوئے وزیر موصوف نے کہا کہ اس وقت این آئی آئی ایف کے تین فنڈس ہیں، جن کے نام ہیں، ماسٹر فنڈ، فنڈ آف فنڈس اور اہم مواقع کا فنڈ؛ جنہوں نے بندرگاہوں اور لاجسٹکس، قابل تجدید توانائی، شاہراہوں، ڈیجیٹل بنیادی ڈھانچہ، صحت دیکھ بھال اور مینو فیکچرنگ کے علاوہ دیگر کا احاطہ کرنے والی 16 کمپنیوں میں فنڈ کی سرمایہ کاری کا انتظام کیا ہے۔
وزیر موصوف نے بتایا کہ ایک انڈیا جاپان فنڈ کے ذریعہ بھارت میں کثیر جہتی شعبے میں سرمایہ کاری فراہم کرنے کی غرض سے، نومبر 2022 میں مفاہمت نامے پر دستخط کئے گئے تھے۔
وزیر موصوف نے مزید بتایا کہ این آئی آئی ایف کے فنڈس میں درج ذیل سے سرمایہ کاری ہوئی ہے:
- ابوظہبی سرمایہ کاری کی اتھارٹی ، آسٹریلین سُپر، کناڈا پنشن پلان سرمایہ کاری کا بورڈ ، اونٹاریو اساتذیہ کی پنشن کا پلان، پی ایس پی سرمایہ کاری، ٹیما سیک، امریکی بین الاقوامی ترقیاتی مالیاتی کارپوریشن  جیسے عالمی سرمایہ کار ۔
- ایشیائی ترقیاتی بینک ، ایشیائی بنیادی ڈھانچے کی سرمایہ کاری کا بینک ، نیا ترقیاتی بینک  جیسے ایم ڈی بیز ، اور
- ایکسز بینک، ایچ ڈی ایف سی اسیٹ مینجمنٹ کمپنی، ایچ ڈی ایف سی لائف انسورنش، ایچ ڈی ایف سی لمیٹڈ، آئی سی آئی سی آئی بینک اور کوٹک لائف انسورنش جیسے دیسی مالیاتی ادارے۔
۔۔۔۔۔۔۔۔۔۔۔۔۔۔۔۔۔۔

U-637
(Visitor Counter : 63